घर में आग से झुलसी महिला की मौत
मुलताई| मायके बोरदेही में आई एक महिला की गुरुवार को आग में जलने से मौत हो गई। बोरदेही थाना प्रभारी अर्चना जाट ने बताया शीला पति सुभाष कवड़े (26) पति के साथ पाथाखेड़ा में रहती थी। वर्तमान में वह मां के घर बोरदेही आई थी। गुरुवार दोपहर में शीला की मां, भाई और बहन खेत चले गए। शीला घर पर अकेली थी। उसने घर में आग लगा ली। पड़ोसियों ने धुआं देखा तो शीला की मां और भाई को जानकारी दी। शीला के भाई ने दरवाजा खोलकर देखा तो शीला झुलसी हुई थी और उसकी मौत हो चुकी थी। थाना प्रभारी बताया मर्ग कायम कर जांच की जा रही है। शीला ने आग किन परिस्थितियों के चलते लगाई इसका अभी खुलासा नहीं हुआ है।
hin_Deva hin_Deva